smcproject/ml-wiki-sentences huggingface dataset:
തുടർന്നുള്ള കിഴക്കൻ ചൈന-റഷ്യൻ അതിർത്തി അമുർ നദിയെ നിശ്ചയിച്ചിട്ടുണ്ടെങ്കിലും, 1991 ലെ ചൈന-സോവിയറ്റ് അതിർത്തി കരാറിൽ മാത്രമേ എല്ലാ ചൈന-സോവിയറ്റ് അതിർത്തി സംഘർഷങ്ങളും പരിഹരിക്കപ്പെട്ടിരുന്നുള്ളൂ.
അവലംബം ↑ Godefroit, P., Lauters, P., Van Itterbeeck, J., Bolotsky, Y. and Bolotsky, I.Y. (2011).
"Recent advances on study of hadrosaurid dinosaurs in Heilongjiang (Amur) River area between China and Russia."
Global Geology, 2011(3).
↑ Bolotsky, Y.L. Kurzanov, S.K. 1991.
[The hadrosaurs of the Amur Region.] In: [Geology of the Pacific Ocean Border].
Blagoveschensk: Amur KNII.
94-103.
[In Russian] ↑ Source elevation derived from Google Earth ↑ ↑
അർച്ചന (ചലച്ചിത്രനടി) ഇംഗ്ലീഷ് വിലാസം https://ml.wikipedia.org/wiki/Archana_(actress) ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തമിഴ്, തെലുഗു, മലയാളം എന്നീ ഭാഷകളിലെ ചലച്ചിത്രങ്ങളിൽ അഭിനയിക്കുന്ന ഒരു നടിയാണ് അർച്ചന .
ഇവർക്ക് രണ്ടു തവണ മികച്ച നടിക്കുള്ള ദേശീയപുരസ്കാരം ലഭിച്ചിട്ടുണ്ട്.
1988-ൽ വീട് എന്ന തമിഴ് ചിത്രത്തിലെ അഭിനയവും 1989-ൽ ദാസി എന്ന തെലുഗു ചിത്രത്തിലെ അഭിനയവുമാണ് അർച്ചനയ്ക്ക്  ദേശീയ ആവാർഡ് നേടിക്കൊടുത്തത്.
1988-ൽ പുറത്തിറങ്ങിയ പിറവി , 1992-ൽ ഇറങ്ങിയ യമനം , 1994-ൽ ഇറങ്ങിയ സമ്മോഹനം തുടങ്ങിയ മലയാളചലച്ചിത്രങ്ങളിലും‍ അർച്ചന മികച്ച അഭിനയം കാഴ്ച വച്ചു.
അർച്ചന കവി ഇംഗ്ലീഷ് വിലാസം https://ml.wikipedia.org/wiki/Archana_Kavi
ഒരു മലയാളചലച്ചിത്ര അഭിനേത്രിയാണ്‌ അർച്ചന കവി .
ലാൽ ജോസ് സം‌വിധാനം ചെയ്ത നീലത്താമര എന്ന ചിത്രത്തിലൂടെയാണ്‌ ചലച്ചിത്ര രംഗത്തെത്തിയത് .
ജോസ് കവിയുടെയും, റോസമ്മയുടെയും മകളായി ഡൽഹിയിലാണു അർച്ചന ജനിച്ചത്.
പുരസ്കാരങ്ങൾ 2009 - മികച്ച പുതുമുഖ നായിക - നീലത്താമര അഭിനയിച്ച ചിത്രങ്ങൾ വർഷം ചിത്രം കഥാപാത്രം ഭാഷ കുറിപ്പുകൾ 2009 നീലത്താമര കുഞ്ഞിമാളു മലയാളം മികച്ച പുതുമുഖ നായികക്കുള്ള ഏഷ്യാനെറ്റ് ഫിലിം അവാർഡ്‌സ് 2010 മമ്മി ആന്റ് മീ ജുവൽ മലയാളം കുഞ്ചാക്കോ ബോബനൊപ്പം മികച്ച താരജോഡിക്കുള്ള ഏഷ്യാനെറ്റ് ഫിലിം അവാർഡ് ബെസ്റ്റ് ഓഫ് ലക്ക് നീതു മലയാളം 2011 മഴവില്ലിന്നറ്റം വരെ റാബിയ മലയാളം നിർമ്മാണത്തിൽ ആരവൻ ചിമ്മിട്ടി തമിഴ് നിർമ്മാണത്തിൽ അവലംബം ↑ {{ cite news }} : Check date values in: | accessdate= ( help ) ↑ {{ cite web }} : Check date values in: | date= ( help ) പുറമെ നിന്നുള്ള കണ്ണികൾ വ്യക്തിഗത ബ്ലോഗ് Archived 2014-05-17 at the Wayback Machine .
അർഗൈറോഗ്ലോട്ടിസ് ഇംഗ്ലീഷ് വിലാസം https://ml.wikipedia.org/wiki/Argyroglottis
ഡെയ്സി കുടുംബത്തിലെ പൂച്ചെടികളുടെ ഒരു ജനുസ്സാണ് അർഗൈറോഗ്ലോട്ടിസ് ]
വെസ്റ്റേൺ ആസ്ട്രേലിയയിൽ അറിയപ്പെടുന്ന വംശനാശം സംഭവിക്കുന്ന ഒരേയൊരു സ്പീഷീസാണ് അർഗൈറോഗ്ലോട്ടിസ് ടർബിനേറ്റ .
അർച്ചന ഇംഗ്ലീഷ് വിലാസം https://ml.wikipedia.org/wiki/Archana_(Hinduism) അർച്ചന എന്ന ലേഖനം ചില വിശ്വാസങ്ങളെ സംബന്ധിച്ചോ വിശ്വാസികളെ സംബന്ധിച്ചോ പ്രസക്തമായതാണ്.
ഇതിൽ പറഞ്ഞിരിക്കുന്ന കാര്യങ്ങൾ വസ്തുതാപരമായിക്കൊള്ളണമെന്നില്ല.
ഇതു നിഷ്പക്ഷമായ ഭാഷയിൽ തിരുത്തിയെഴുതാനും ആധികാരികമായ ഉറവിടങ്ങൾ ചേർത്ത്  വൈജ്ഞാനികമാക്കാനും ശ്രമിക്കുക.
ഹിന്ദുമതാചാരം .
അർച്ചനയിൽ സാധാരണയായി ഇഷ്ടദേവന്റെ / ദേവതയുടെ നാമങ്ങൾ പ്രണവസാന്നിദ്ധ്യത്തിൽ ഉച്ചരിച്ചുകൊണ്ട് പുഷ്പങ്ങൾ സമർപ്പിക്കുന്നു (നാമാർച്ചന).
ധ്യാനം , ആവാഹനം , ആസനം തുടങ്ങിയ ഈശ്വരാനുഷ്ടാനങ്ങളിൽ പുഷ്പസമർപ്പണം ചെയ്തു കൊണ്ട് നാമോച്ചാരണം നടത്തുന്നു.
ഇതു അനിഷ്ട ശാന്തിക്കും ഇഷ്ടലാഭത്തിനും കൂടുതൽ സഹായകമാകും എന്നു ഭക്തന്മാർ വിശ്വസിക്കുന്നു.
തുളസി കൊണ്ടു വിഷ്ണുവിനെയും തെച്ചി , തെറ്റി മുതലായ ചുവന്ന പുഷ്പങ്ങൾ കൊണ്ട് ഭഗവതിയെയും അർച്ചിക്കുന്നു.
ഗീതയിൽ സ്വകർമ്മാനുഷ്ടാനം എന്ന അർത്ഥത്തിലും നാമാർച്ചനയെ പ്രസ്താവിക്കുന്നു.
അർച്ച എന്നാൽ പ്രകാശിക്കുന്നത് എന്നാണർത്ഥം .
അർച്ചന എന്നത് ദൈവത്തെ പ്രകാശിപ്പിക്കാൻ വേണ്ടി ചെയ്യുന്നത് എന്തോ അത് ആണ്‌ .
ചരിത്രം വിവിധ തരം അർച്ചനകൾ ബാഹ്യമായ അർച്ചന
ഇത് ക്ഷേത്രങ്ങളിലും ഗൃഹങ്ങളിലെ പ്രത്യേകം ഏർ‍പ്പാട് ചെയ്ത പൂജാമുറികളിലും നടത്താറുണ്ടു.
പൂവ് , കുങ്കുമം , തുളസി എന്നിവ കൊണ്ടാണ് സാധാരണയായി ബാഹ്യമായ അർച്ചന ചെയ്യുന്നത്.
അർച്ചന ചെയ്ത പൂക്കളും പഴങ്ങളും അശുദ്ധമാണ് എന്ന സങ്കല്പവും ബ്രാഹ്മണർക്കിടയിൽ നിലവിലുണ്ട്.
അത് തൊട്ടാൽ പിന്നെ കുളിച്ച ശേഷമേ ഭക്ഷണം കഴിക്കാവൂ.
നിവേദ്യശുദ്ധം എന്നാണതിനെ പറയുക.
അഷ്ടോത്തരാർച്ചന
നൂറ്റിയെട്ട്  നാമം ചൊല്ലിയുള്ള അർച്ചനയാണ് അഷ്ടോത്തരാർച്ചന എന്നു പറയുന്നത്.
ഗണേശ അഷ്ടോത്തരം, രാമ അഷ്ടോത്തരം, നരസിംഹ അഷ്ടോത്തരം, പാർവ്വതി അഷ്ടോത്തരം, ദുർഗ്ഗ അഷ്ടോത്തരം, വെങ്കടേശ അഷ്ടോത്തരം, സുദർശന അഷ്ടോത്തരം എന്നിവ അഷ്ടോത്തരങ്ങളിൽ ചിലതാണു.
സഹസ്രനാമാർച്ചന
ഭഗവാന്റെ ആയിരം നാമങ്ങൾ ചൊല്ലിയുള്ള അർച്ചനയാണ് സഹസ്രനാമാർചന.
വിഷ്ണുവിന്റെ ആയിരം നാമങ്ങൾ ഉരുവിടുന്നത് വിഷ്ണു സഹസ്രനാമം .
ശ്രീ ദുർഗ്ഗാ ദേവിയുടെ ആയിരം നാമാർച്ചനയെ ദുർഗ്ഗാ സഹസ്രനാമം അല്ലെങ്കിൽ ലളിത സഹസ്രനാമം എന്ന് പറയുന്നു.
ബ്രഹ്മാണ്ഡപുരാണത്തിന്റെ അനുബന്ധമായ ലളിതോപഖ്യായന ത്തിന്റെ ഭാഗമാണ് ലളിത സഹസ്രനാമം.
ഇതുപോലെ ശിവസഹസ്രനാമവും ഗണേശസഹസ്രനാമവും ഉണ്ട്.
ലക്ഷാർച്ചന ആന്തരികമായ അർച്ചന
മനസ്സ് കൊണ്ട് ധ്യാനരൂപമായ പുഷ്പസമർപ്പണ സമാനമായ അർച്ചന.
ഭീമസേനൻ വലിയ ശിവഭക്തനായിരുന്നു .
എന്നാൽ പ്രത്യക്ഷത്തിൽ ശിവാർച്ചന നടത്തിയിരുന്നില്ല.
ആന്തരികമായിട്ടാണ് നിർവഹിച്ചിരുന്നത്.
ഭീമസേനൻ വനവാസകാലത്തും മറ്റും പ്രഭാതത്തിൽ എഴുന്നേറ്റ് പുറത്തേയ്ക്ക് നോക്കുന്ന സമയം ആ വനത്തിൽ കണ്ട പൂക്കളെല്ലാം മനസ്സ് കൊണ്ട് ശിവാർപ്പണമായി വിചാരിക്കുന്ന പതിവുണ്ടായിരുന്നു.
തന്മൂലം അമിതമായ വീരശൂര പരാക്രമങ്ങൾ കാണിക്കേണ്ടിവന്നപ്പോഴൊക്കെ ഭീമന് ശിവാനുഗ്രഹം ലഭിച്ചിരുന്നു എന്നും ഐതിഹ്യമുണ്ട്.
പുഷ്പത്തിനു പകരം
പൂജിക്കുവാൻ പുഷ്പങ്ങൾ ലഭിക്കാതെ വന്നാൽ തളിരുകൾകൊണ്ടും മൊട്ടുകൾകൊണ്ടും കായ്,കനികൾ,ഇലകൾ,പുല്ലുകൾ എന്നിവകൾ കൊണ്ടും പൂജിക്കാമെന്ന് വിശിഷ്ടഗ്രന്ഥമായ മേരുതന്ത്രത്തില് ‍ വിധിക്കുന്നു.
അവലംബം ↑ ശബ്ദതാരാവലി മുപ്പതാം എഡിഷൻ ↑ {{ cite book }} : | access-date= requires | url= ( help ) ; Check date values in: | accessdate= ( help ) ; Cite has empty unknown parameters: | accessyear= , | origmonth= , | accessmonth= , | month= , | chapterurl= , | origdate= , and | coauthors= ( help ) ↑ Swami Tapasyananda (Editor).
Śrī Lalitā Sahasranāma.
(Sri Ramakrishna Math: Chennai, n.d.).
With text, transliteration, and translation.
ISBN 81-7120-104-0 .
↑ Labhashankar Mohanlal Joshi.
Lalitā Sahasranāma: A Comprehensive Study of One Thousand Names of Lalitā Mahā-Tripurasundarī.
Tantra in Comtemporary Researches, no. 2.
(D. K. Printworld (P) Ltd.: New Delhi, 1998).
ISBN 81-246-0073-2 .
↑ R. Ananthakrishna Sastry.
Lalitāsahasranāma.
With Bhāskararaya’s Commentary and English Translation.
(Gian Publishing House: Delhi, 1986).
First reprint edition in India, 1986.
↑ Joshi, op. cit.
, p. 11.
↑ ഭക്തപ്രിയ , ഗുരുവായൂർ ദേവസ്വം വർഷം?
കുറിപ്പുകൾ
ഹിന്ദുമതവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
അക്വ വിറ്റ ഇംഗ്ലീഷ് വിലാസം https://ml.wikipedia.org/wiki/Aqua_vitae 1512-ൽ ഹൈറോണിമസ് ബ്രൺ‌സ്വിഗ് എഴുതിയ ലിബർ ഡി ആർട്ട് ഡിസ്റ്റിലാൻഡിയിൽ നിന്നുള്ള അക്വാ വിറ്റെയ്ക്കുള്ള വാറ്റിയെടുക്കൽ ഉപകരണത്തിന്റെ ചിത്രീകരണം.
എത്തനോളിന്റെ ഒരു പൂരിത ജലീയ ലായനി യുടെ പുരാതനനാമമാണ് അക്വ വിറ്റ ( "water of life" എന്നതിന്റെ ലാറ്റിൻ ).
ഈ പദം മധ്യകാലഘട്ടത്തിലും നവോത്ഥാന കാലത്തും വ്യാപകമായി ഉപയോഗിച്ചിരുന്നുവെങ്കിലും അതിന്റെ ഉത്ഭവം വളരെക്കാലം മുൻപുതന്നെയായിരുന്നു.
പുരാതന റോം കീഴടക്കിയ പ്രദേശങ്ങളിലുടനീളം ഈ ലാറ്റിൻ പദം  വൈരുദ്ധ്യാത്മക രൂപങ്ങളിൽ കാണപ്പെടുന്നു.
സാധാരണയായി, സ്വേദനം നടത്തിയുണ്ടാക്കുന്ന ഉൽപ്പന്നങ്ങളെ അക്വ വിറ്റ എന്ന പദം കൊണ്ട് വിശേഷിപ്പിരുന്നുവെങ്കിലും, പിന്നീട്, ലഹരിപാനീയങ്ങളെ ഉദ്ദേശിച്ചാണ് ഉപയോഗിക്കപ്പെട്ടത്.
വീഞ്ഞ് വാറ്റിയാണ് അക്വാ വീറ്റ സാധാരണയായി തയ്യാറാക്കിയിരുന്നത്.
ഇംഗ്ലീഷിൽ   ഇതിനെ "സ്പിരിറ്റ്സ് ഓഫ് വൈൻ" എന്ന് വിളിക്കാറുണ്ട്.
ഇതും കാണുക ആൽകെമി അക്വാ റീജിയ വിസ്കി അവലംബം ഫലകം:Grocers ബാഹ്യ ലിങ്കുകൾ TheFreeDictionary.com ൽ നിന്നുള്ള "അക്വാ വീറ്റ " നിർവചനം
അക്വാ റീജിയ ഇംഗ്ലീഷ് വിലാസം https://ml.wikipedia.org/wiki/Aqua_regia ലോഹലവണനിക്ഷേപങ്ങൾ നീക്കം ചെയ്യാൻ പുതുതായി തയ്യാറാക്കിയ രാജദ്രാവകം തയ്യാറാക്കിയ ഉടനെ രാജദ്രാവകത്തിനു് നിറമില്ലെങ്കിലും നിമിഷങ്ങൾക്കുള്ളിൽ അതിനു് ഓറഞ്ച് നിറം കൈവരുന്നു.
രാജദ്രാവകം ഉപയോഗിച്ച് NMR നാളികൾ ശുദ്ധീകരിക്കുന്ന പ്രക്രിയയാണു് ഈ ചിത്രത്തിൽ കാണിച്ചിരിക്കുന്നതു്.
സ്വർണം , പ്ലാറ്റിനം , പലേഡിയം മുതലായ ഉൽകൃഷ്ട ലോഹങ്ങളുടെ ലായകമാണ് അക്വാ റീജിയ (Aqua regia) അഥവാ നൈട്രോ-ഹൈഡ്രോക്ലോറിക്‌ ആസിഡ്.
അക്വാ റീജിയ എന്ന പദം ലത്തീൻ ഭാഷയിൽ നിന്നും പിറവിയെടുത്തതാണ്.
രാജദ്രാവകം എന്നതാണ് അക്വാ റീജിയ എന്ന പദത്തിനർത്ഥം.
ലോഹങ്ങളിൽ രാജപദവിയലങ്കരിക്കുന്ന സ്വർണത്തെ അലിയിക്കുന്നത് കൊണ്ടാണ്  ഇതിനെ ഈ പേരിൽ വിളിക്കുന്നത്.
ഗാഢ നൈട്രിക് , ഹൈഡ്രോക്ലോറിക് അമ്ലങ്ങൾ 1:3 എന്ന അനുപാതത്തിൽ കൂട്ടിച്ചേർത്താണ് അക്വാ റീജിയ ഉൽപാദിപ്പിക്കുന്നത്.
ഇറിഡിയം , റുഥീനിയം , റോഡിയം എന്നീ ലോഹങ്ങൾ വളരെ കുറവായേ ഇതിൽ അലിയുന്നുള്ളൂ.
അക്വാ റീജിയയിൽ ക്ലോറൈഡ് അയോണിന്റെ സാന്ദ്രത  വളരെ കുടുതലാണ്.
ഈ അയോണുകൾ ലോഹത്തോടു ചേർന്നു സാമാന്യം സ്ഥിരതയുളള സങ്കീർണ്ണമായ അയോൺ ലഭ്യമാക്കുന്നു.
ചില ഇരുമ്പയിരുകൾ, ഫോസ്ഫേറ്റുകൾ, ശിലകൾ, ലോഹകിട്ടങ്ങൾ ( dross ), മിശ്രലോഹങ്ങൾ( alloys എന്നിവ ഈ ലായകത്തിൽ അലിയിക്കാം.
കറുത്തീയം , രസം ആന്റിമണി , കൊബാൾട്ട് എന്നിവയുടെ സൾ‍ഫൈഡുകളെയും ഇതിൽ അലിയിക്കാം.
അതു കൊണ്ട് തന്നെ രാസവിശ്ലേഷണ പ്രക്രിയകളിൽ ഇത് വളരെയധികം പ്രയോജനപ്പെടുന്നു.
പ്രധാനമായും അക്വാ റീജിയ ഉൽപ്പാദിപ്പിക്കുന്നതു് ഏറ്റവും ശുദ്ധമായ (99.999%)സ്വർണ്ണമോ പ്ലാറ്റിനമോ ഉൽപ്പാദിപ്പിക്കാനാണു്.
വോഹ്ൾവിൽ എന്നറിയപ്പെടുന്ന പ്രക്രിയയിലൂടെ, വ്യാവസായികാടിസ്ഥാനത്തിൽ ഇത്തരം സ്വർണ്ണം നിർമ്മിക്കാൻ ഇലക്ട്രോളൈറ്റ് (വിശ്ലേഷണദ്രവം) ആയി ഉപയോഗിക്കുന്നതു് ക്ലോറോഓറിക് ആസിഡിന്റെ ജലലായനിയാണു്.
അക്വാ റീജിയയിൽ സ്വർണ്ണം ലയിപ്പിച്ചുചേർത്തു് ആ ലായനിയെ സാവധാനം ബാഷ്പീകരിച്ചാണു് ജലത്തിൽ പോലും എളുപ്പത്തിൽ ലയിച്ചുചേരുന്ന, പൊടിരൂപത്തിലുള്ള ക്ലോറോ-ഓറിക് ആസിഡ് ഉണ്ടാക്കുന്നതു്.
അങ്ങേയറ്റത്തെ കൃത്യത വേണ്ട രാസപരീക്ഷണശാലകളിൽ ഗ്ലാസ്സ് പാത്രങ്ങളും മറ്റും വൃത്തിയാക്കാനും അക്വാ റീജിയ ഉപയോഗിക്കുന്നുണ്ടു്.
ആണവകാന്തിക റിസോണൻസ് സ്പെക്ട്രോഗ്രാഫി ( NMR ) പോലുള്ള പരീക്ഷണങ്ങളിൽ സാധാരണ ഉപയോഗിക്കുന്ന ക്രോമിക് ആസിഡ് ദ്രാവകങ്ങളുടെ നേരിയ അവശിഷ്ടങ്ങൾ പോലും സ്പെക്ട്രം ഫലങ്ങളെ ബാധിക്കുന്നതു് ഒഴിവാക്കാനാണു് ഇത്തരം സാഹചര്യങ്ങളിൽ രാജദ്രാവകം തന്നെ ഉപയോഗിക്കുന്നതു്.
സമാനമായ മറ്റു മിശ്രിതങ്ങൾ
ഹൈഡ്രോക്ലോറിക് അമ്ലത്തിനു പകരം, ഹൈഡ്രോബ്രോമിക് അമ്ലം ചേർത്തുണ്ടാക്കുന്ന നൈട്രോ-ഹൈഡ്രോബ്രോമിക് ആസിഡും സമാനമായ ഗുണങ്ങൾ പ്രദർശിപ്പിക്കുന്നു.
എന്നാൽ നൈട്രോ-ഹൈഡ്രോഫ്ലൂറിക് ആസിഡ് മിക്കവാറും എല്ലാ ലോഹങ്ങളേയും ലയിപ്പിക്കുമെങ്കിലും, സ്വർണവും, പ്ലാറ്റിനവും അതിനെ പ്രതിരോധിക്കുന്നു.
സഹായത്തിനു ഈ ലേഖനത്തിന്റെ ഇംഗ്ലീഷ് പതിപ്പ്.
അക്വാഡക്റ്റ് ഇംഗ്ലീഷ് വിലാസം https://ml.wikipedia.org/wiki/Aqueduct മാത്തൂർ അക്വിഡക്റ്റ്, ഇന്ത്യ
വെള്ളം ഒഴുക്കിക്കൊണ്ടുപോകാൻ നിർമ്മിക്കുന്ന ചാലുകളും കുഴലുകളും.
ജലസേചനത്തിനും വൻനഗരങ്ങളിലെ ഗാർഹികോപയോഗങ്ങൾക്കും വ്യാവസായികാവശ്യങ്ങൾക്കും വെള്ളം ആവശ്യമാണ്; പക്ഷേ അത് വേണ്ടസ്ഥാനത്ത് ഉണ്ടായിരിക്കണമെന്നില്ല.
മിക്കപ്പോഴും അത് അകലെയുള്ള നദികളിൽനിന്നോ മറ്റു ജലാശയങ്ങളിൽനിന്നോ കൊണ്ടുവരേണ്ടതായിവരാം.
നദീതടങ്ങളിൽ അണക്കെട്ടുകൾ പണിഞ്ഞ് ജലസംഭരണം നടത്തിയാണ് പലപ്പോഴും ഈ ആവശ്യം നിർവഹിക്കുന്നത്.
ഇവിടെനിന്നെല്ലാം ആവശ്യമുള്ള സ്ഥലങ്ങളിലേക്ക് വെള്ളംകൊണ്ടുപോകുന്നത് ഇരുമ്പോ കല്ക്കെട്ടോകൊണ്ടുള്ള കുഴലുകൾ , ചാലുകൾ, തുരങ്കങ്ങൾ എന്നിവയിലൂടെയാണ്.
ഈ ജലവാഹിമാർഗങ്ങൾ നിമ്നോന്നതങ്ങളായ ഭൂതലത്തിലൂടെവേണം കടന്നുപോകുവാൻ.
മലകൾ, മലയിടുക്കുകൾ, നദികൾ മുതലായവ മാർഗ്ഗമധ്യത്തിൽ ഉണ്ടായേക്കാം; അതുകൊണ്ട് ഉയർന്ന നിരപ്പിൽക്കൂടി വേണം വെള്ളം നിർദിഷ്ട സ്ഥാനങ്ങളിലേക്ക് കൊണ്ടുപോകാൻ.
സ്വാഭാവികമായി ജലം ഒഴുകിപ്പോകാവുന്നതരത്തിൽ ജലനിർഗമന മാർഗങ്ങൾ ഉണ്ടാക്കുകയാണ് നല്ലത്.
പലപ്പോഴും അതിന് കഴിയാതെവരും.
ചിലപ്പോൾ അടച്ചുറപ്പാക്കിയ തുരങ്കങ്ങളിൽക്കൂടിയും വെള്ളം കൊണ്ടുപോകേണ്ട ആവശ്യമുണ്ടാകാം.
മലയിടുക്കുകളോ നദികളോ കടന്ന് അവയുടെ മുകളിൽക്കൂടിയും ജലംകൊണ്ടുപോകേണ്ടതായിവരാം.
ഇത്തരം അവസരങ്ങളിൽ അതിനുവേണ്ടി പ്രത്യേകം ചാലുകൾ ഒരു പാലംപോലെ കെട്ടിപ്പടുക്കേണ്ടതുണ്ട്.
ഇങ്ങനെ സ്വാഭാവികമായി ഒഴുകുന്ന ജലമാർഗങ്ങളെ തുരങ്കങ്ങളിലോ പാലങ്ങളിലോ കുഴലുകളിലോ കൂടി കൃത്രിമമായി കടത്തിവിടുന്നതിനുള്ള സജ്ജീകരണങ്ങളെയാണ് സാധാരണയായി അക്വാഡക്റ്റ് അഥവാ നീർപ്പാലം എന്നു പറയുന്നത്.
ഇന്ത്യയിലെ ഹമ്പിയിലെ ഒരു പുരാതന അക്വഡക്റ്റ്
ജലസേചന ശാസ്ത്രത്തിൽ ഈ പദം ചില പരിമിതികളോടുകൂടിയേ ഉപയോഗിക്കാറുള്ളൂ.
നദിക്കോ മലയിടുക്കിനോ മറ്റു താഴ്ന്ന നിരപ്പുകൾക്കോ വിലങ്ങനെ അവയ്ക്കു മുകളിൽക്കൂടി ജലം ഒഴുക്കിക്കൊണ്ടുപോകുന്ന പാലംപോലെയുള്ള തുറന്ന ചാലുകൾ, പ്രഷർ പൈപ്പുകൾ മുതലായവയെ ആണ് സാങ്കേതികാർഥത്തിൽ അക്വിഡക്റ്റ് എന്നു പറയുന്നത്.
വയനാട് ജില്ലയിലെ തിരുനെല്ലി ക്ഷേത്രത്തിലേക്ക് സമീപസ്ഥമായ ബ്രഹ്മഗിരി കുന്നുകളിൽ നിന്നും ശുദ്ധജലം കൊണ്ടുവരുന്നതിനായി കരിങ്കൽ തൂണുകളിൽ ഉറപ്പിച്ച കരിങ്കൽ പാത്തികൾ ചേർത്തു വച്ചിട്ടുള്ള സംവിധാനം അക്വിഡക്റ്റുകളുടെ ആദിമരൂപമായി കണക്കാക്കാവുന്നതാണ്.
കന്യാകുമാരി ജില്ലയിലുള്ള പേച്ചിപ്പാറ അണക്കെട്ടിൽ നിന്നും പുറപ്പെടുന്ന ഇടതുകരച്ചാൽ മെയിൻ സെൻട്രൽ റോഡ് കടന്നുപോകുന്നത് വില്ലിക്കുറി എന്ന സ്ഥലത്താണ്.
ഇവിടെ ചാൽ എത്തുന്നത് റോഡ് നിരപ്പിൽനിന്ന് അഞ്ചാറു മീറ്റർ ഉയരത്തിലാണ്.
അത്രയും ഉയരത്തിൽ റോഡിനു വിലങ്ങനെ ദീർഘവൃത്ത രൂപത്തിലുള്ള ഒരു ആർച്ചുകെട്ടി അതിന് മുകളിൽക്കൂടി ചാൽ കടത്തിവിടുകയാണ് ചെയ്തിട്ടുള്ളത്.
ഇതാണ് പഴയ തിരുവിതാംകൂർ സംസ്ഥാനത്തെ ആദ്യകാല അക്വിഡക്റ്റുകളിലൊന്ന്.
പിന്നീട് കേരളത്തിൽ നടപ്പാക്കിയിട്ടുള്ള പല ജലസേചനപദ്ധതികളിലും പലയിടങ്ങളിലും ഇതിനേക്കാൾ വലിയ അക്വിഡക്റ്റുകൾ പണിതിട്ടുണ്ട്.
പീച്ചി അണക്കെട്ടിൽനിന്നുള്ള വലതുകരച്ചാല്, തൃശൂർ പാലക്കാട് റോഡ് കടന്നുപോകുന്നിടത്ത് പട്ടിക്കാടിന് കുറച്ചു കിഴക്കായി സാമാന്യം ഉയരവും നീളവുമുള്ള ഒരു അക്വിഡക്റ്റ് ഉണ്ട്.
ആ അക്വിഡക്റ്റിന്റെ ഒരു വശത്തുകൂടി ഒരു നടപ്പാതയും നിർമിച്ചിരിക്കുന്നു.
ചരിത്രം സെഗോവിയിലെ അക്വിഡക്റ്റ്
ചരിത്രാതീതകാലം മുതൽ ജലനിർഗമനമാർഗങ്ങൾ ഉണ്ടാക്കിയിരുന്നു.
അക്കൂട്ടത്തിൽ അത്യാവശ്യമായി വന്ന അക്വിഡക്റ്റുകളും ധിഷണാശാലികളായ മനുഷ്യർ നിർമിച്ചു.
സെന്നഖെറീസ് എന്ന അസീറിയൻ രാജാവ് തന്റെ രാജധാനിയായ നിനവേയിലേക്ക്
വെള്ളംകൊണ്ടുവരുന്നതിന് ബി.സി. 704-ൽ തറനിരപ്പിൽനിന്നുയർന്ന ഒരു ചാനൽ അക്വിഡക്റ്റ് നിർമ്മിക്കുകയുണ്ടായി.
ഇതിന് 280 മീറ്റർ നീളവും 16 മീറ്റർ വീതിയും 1.7 മീറ്റർ ആഴവും ഉണ്ടായിരുന്നു.
ഉദ്ദേശം 2.5 മീറ്റർ അകലത്തിൽ തൂണുകളും അവയെ ബന്ധിക്കുന്ന കരിങ്കല്ലുകൊണ്ടുള്ള ആർച്ചുകളും കെട്ടി അതിനുമീതെയാണ് ഈ ജലമാർഗ്ഗത്തെ താങ്ങിനിർത്തിയത്.
ബി.സി. 312-ൽ റോമാക്കാർ തുരങ്കമാർഗങ്ങളിൽക്കൂടിയും ബി.സി. 144-ൽ ഉയർന്ന നിലകളിൽ അക്വിഡക്റ്റു കെട്ടിച്ചും നഗരത്തിനുള്ളിൽ വെള്ളം എത്തിച്ചിരുന്നു.
എ.ഡി.53നും 117നും ഇടയ്ക്ക് സ്പെയിനിലെ സെഗോവിയ(segovia)യിൽ ട്രാജൻ പണികഴിപ്പിച്ച അക്വിഡക്റ്റ്, 823 മീറ്റർ നീളമുള്ള ഇത് ഇപ്പോഴും പ്രവർത്തനയോഗ്യമായി നിലനില്ക്കുന്നു
പ്രാചീന റോമിൽ ഉണ്ടായിരുന്ന പതിനൊന്ന് അക്വിഡക്റ്റുകളിൽ നാലെണ്ണം ഇന്നും നിലനില്ക്കുന്നു.
ഉയരംകൂടിയ താങ്ങുകൾ കടന്നുപോകേണ്ട അക്വിഡക്റ്റുകൾ, ഒന്നോ രണ്ടോ മൂന്നോ നില ആർച്ചുകൾ ഉപയോഗിച്ച് ബലപ്പെടുത്തിയ ഉയർന്ന തൂണുകളിലാണ് സ്ഥാപിച്ചിരുന്നത്.
മാഴ്സയിലേക്ക് വെള്ളം കൊണ്ടുപോകുന്നതിന് ഫ്രഞ്ചുകാർ എയ്ക്സിന് സമീപം 396 മീ.
നീളമുള്ള ഒരു അക്വിഡക്റ്റ് തറനിരപ്പിൽനിന്നും 82 മീ.
ഉയരത്തിൽ പണി തീർത്തു (1847).
പോർച്ചുഗലിലെ ഒരു അക്വിഡക്റ്റ്
മൂന്നു നിലയിലുള്ള ആർച്ചുകൾ വഴിയാണ് 82 മീ.
ഉയരത്തിലുള്ള തൂണുകൾ അവർ പരസ്പരം ഘടിപ്പിച്ച് പണിപൂർത്തിയാക്കിയത്.
15 മീ.
മുതൽ 24 മീ.
വരെ അകലത്തിൽ തൂണുകൾ ഉയർത്തി, 15 ആർച്ചുകൾകൊണ്ട് അവയെ കൂട്ടിച്ചേർത്ത്, ഹാർലം നദിയുടെ ജലനിരപ്പിന് 35 മീ.
മുകളിൽക്കൂടി ഒരു അക്വിഡക്റ്റ് നിർമ്മിക്കുകയുണ്ടായി.
ഇതിലൂടെയാണ് ന്യൂയോർക്ക് നഗരത്തിലേക്ക് വേണ്ട വെള്ളം ആദ്യകാലത്തു കൊണ്ടുവന്നത്.
എ.ഡി. 1927-ൽ ഇതിൽ കുറെ ആർച്ചുകൾ പൊളിച്ചുമാറ്റി സ്റ്റീൽ ഗേർഡേഴ്സ് ഉപയോഗിച്ച് 130 മീ.
വരെ സ്പാൻ വർദ്ധിപ്പിച്ച് ഈ അക്വിഡക്റ്റ് പുതുക്കിപ്പണിതു.
ദക്ഷിണേന്ത്യയിൽ പല വലിയ അക്വിഡക്റ്റുകളുമുണ്ട്.
ധവളേശ്വരം അണക്കെട്ടിനു താഴെ ഗോദാവരി നദി വൈനതേയ, വസിഷ്ഠ എന്ന രണ്ട് ശാഖകളായി പിരിയുന്നു.
അണക്കെട്ടിൽ നിന്ന് ജലസേചനാർഥം നിർമിച്ചിട്ടുള്ള ഒരു ചാലുണ്ട്.
ഗണ്ണാവരം എന്ന സ്ഥലത്തുവച്ച് വൈനതേയശാഖയുടെ മുകളിൽക്കൂടി ഈ ചാൽ നഗരത്തിലേക്കു കടക്കുന്നത് ഒരു കി.
ഓളം ദൈർഘ്യമുള്ള ഒരു അക്വിഡക്റ്റ് വഴിയാണ്.
14 മീ.
വീതം അകലത്തിൽ 50 തൂണുകൾ കെട്ടി അവയെ പരസ്പരം ആർച്ചുകൾകൊണ്ട് യോജിപ്പിച്ചിരിക്കുന്നു; അതിനുമുകളിൽക്കൂടി ഈ ചാൽ ഒഴുകുന്നു.
9 മീ.
വീതിയും 2.5 മീ.
ആഴവും ഉള്ള ഈ അക്വിഡക്റ്റിലെ ചാൽ ഗതാഗതയോഗ്യമാണ്.
അതിവർഷം ഉണ്ടാകുമ്പോൾ ഈ അക്വിഡക്റ്റു മുഴുവൻ ഗോദാവരിയിലെ പ്രളയത്തിൽ മുങ്ങിപ്പോകാറുണ്ട്.
അവലംബം റോമൻ അക്വിഡക്റ്റ് റോമൻ അക്വിഡക്റ്റ് ക്രിസ്റ്റാലിങ്ക് Roebling's Delaware Aqueduct Aqueducts - Aqueducts and Irrigation Archived 2010-10-02 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അക്വാഡക്റ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അക്വാത്ത്‌ലോൺ ഇംഗ്ലീഷ് വിലാസം https://ml.wikipedia.org/wiki/Aquathlon
നീന്തലും തുടർന്നുള്ള രണ്ട് ഘട്ടങ്ങളായി ഓട്ടവും ഉൾപ്പെടുന്ന കായികയിനമാണ് അക്വത്ത്‌ലോൺ .
ഇന്റർനാഷണൽ ട്രയാത്ത്‌ലോൺ യൂണിയനും (ഐടിയു) അതിലെ മെമ്പർ സംഘടനകളും മത്സരങ്ങൾക്ക് നേതൃത്വം നൽകുന്നു.
അക്വാത്ത്‌ലോണിനെ "അക്വത്തോൺ" എന്നും വിളിക്കുന്നു.
ഐടിയു സാധാരണയായി അക്വാത്ത്‌ലോൺ എന്ന പദമാണ് ഉപയോഗിക്കുന്നു.
1950 കളിൽ ഓസ്‌ട്രേലിയയിലെ ലൈഫ് ഗാർഡിംഗ് റേസുകളിൽ കടൽത്തീരത്തുകൂടി ഓടുന്നതും കടൽത്തീരത്തേക്ക് നീന്തുന്നതും ആയ മതസരങ്ങൾ നടത്തിയിരുന്നു.
1960 കളോടെ ഈ ആശയം അമേരിക്കയിലെ കാലിഫോർണിയയിലേക്ക് വ്യാപിക്കുകയും ഓട്ടക്കാർക്കും നീന്തൽക്കാർക്കും ഇടയിൽ പ്രചാരം നേടുകയും ചെയ്തു.
മത്സര രീതി
പൊതുവേ ട്രയാത്ത്‌ലോണിന് സമാനമായ ദൂരമാണ് അക്വാത്ത്‌ലോണിലും പിന്തുടരുന്നത്.
ഓപ്പൺ വാട്ടർ, പൂൾ അധിഷ്ഠിത സ്പ്രിന്റുകൾ / സൂപ്പർ സ്പ്രിന്റുകൾ എന്നിവയാണ് ഇതിലെ മറ്റു വിഭാഗങ്ങൾ.
2.5 കിലോമീറ്റർ ഓട്ടം, 1000 മീറ്റർ നീന്തൽ, 2.5 കിലോമീറ്റർ ഓട്ടം എന്നിവയാണ് ഐടിയു അംഗീകൃത മത്സരക്രമം.
അക്റ്റിനിഡിയേസീ ഇംഗ്ലീഷ് വിലാസം https://ml.wikipedia.org/wiki/Actinidiaceae
സപുഷ്പികളിൽപ്പെടുന്ന ഒരു സസ്യകുടുംബമാണ് അക്റ്റിനിഡിയേസീ (Actinidiaceae) .
മൂന്ന് ജീനസ്സുകളിലായി ഏകദേശം 360 സ്പീഷിസുകൾ ഉള്ള ഈ സസ്യകുടുംബത്തിൽ കുറ്റിച്ചെടികളും ആരോഹികളും ചെറുമരങ്ങളും  ഉൾപ്പെടുന്നു.
ഉഷ്ണമേഖലകളിലും മിതോഷ്ണ മേഖലകളും ഇവയ്ക്ക് വളരാൻ അനുകൂലമാണ്.
ഈ അടുത്ത കാലത്തായി അക്റ്റിനിഡിയേസീ സസ്യകുടുംബത്തെ ഏഷ്യയുടെ വടക്കു കിഴക്കു ഭാഗങ്ങൾ, മലേഷ്യ, തെക്കേ അമേക്കയുടെ ചിലഭാഗങ്ങളിലുമാണ് കാണപ്പെടുന്നത്.
ഏഷ്യയുടെ കിഴക്കു ഭാഗങ്ങളിൽ കാണപ്പെടുന്ന കിവി പഴം ഈ കുടുംബത്തിൽ ഉൾപ്പെടുന്നതാണ്.
ചില സസ്യങ്ങൾ അലങ്കാര സസ്യങ്ങളായും വളർത്താറുണ്ട്.
കിവി പഴം ഉപകുടുംബങ്ങൾ Actinidia Clematoclethra Saurauia സവിശേഷതകൾ
ഇവയുടെ ഇലകൾ ലഘുപത്രത്തോടുകൂടിയവയും തണ്ടിൽ ഏകാന്തരന്യാസത്തിൽ (alternate) ക്രമീകരിക്കപ്പെട്ടതും,  സിരാവിന്യാസം ജാലികാസിരാവിന്യാസത്തോടു കൂടിയവയുംആണ്.
ചില സ്പീഷിസുകളിൽ ഇലയുടെ വക്കുകൾ പൂർണ്ണവും എന്നാൽ മറ്റു ചില സ്പീഷിസുകളിൽ ദന്തുരമായും കാണപ്പെടുന്നു.
ഇവയുടെ പത്രവൃന്തത്തിന്റെ അടിയിലായി പെട്ടെന്നു കൊഴിഞ്ഞു പോകുന്ന തരത്തിലുള്ള ഉപപർണ്ണങ്ങൾ കാണപ്പെടുന്നു.
ദ്വിലിംഗ സ്വഭാവത്തോടു കൂടിയവ പൂക്കളും ഏകലിംഗ സ്വഭാവത്തോടുകൂടിയ പൂക്കളും കാണപ്പെടുന്നു.
പ്രസമത (കൃത്യം മൂന്നോ അതിൽ കൂടുതലോ ആയി വിഭജിക്കാവുന്ന-actinomorphy)പാലിക്കുന്നവയാണ്.
ഉർന്ന അണ്ഡാശയത്തോടു കൂടിയ  ഇവയ്ക്ക് അനേകം കേസരങ്ങൾ കാണപ്പെടുന്നു.
എന്നാൽ വളരെ വിരളം ചില സ്പീഷിസുകൾ പത്ത് കേസരങ്ങളോടു കൂടിയവയാണ്.
സാധാരണയായി മൂന്ന് പുഷ്‌പജനികൾ കൂടിച്ചേർന്നാണ് ജനിപുടം (gynoecium) ഉണ്ടാകുന്നത്.
എന്നാൽ മറ്റുചില സ്പീഷിസുകളിൽ അനേകം പൂഷ്പജനികൾ കൂടിച്ചേർന്നാണ് ജനിപുടം ഉണ്ടാകുന്നത്.
ഒട്ടുമിക്ക സ്പീഷിസുകളിലും മാംസളമായ പഴങ്ങളാണുള്ളത്.
അവലംബം പുറത്തേക്കുള്ള കണ്ണികൾ Actinidiaceae Archived 2005-03-14 at the Wayback Machine .
in L. Watson and M.J. Dallwitz (1992 onwards).
Archived 2007-01-03 at the Wayback Machine .
http://delta-intkey.com Archived 2007-01-03 at the Wayback Machine .
Theales Order in the USDA Plants Database
അക്ലിയത്ത് ശിവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Akliyathu_Shiva_Temple അക്ലിയത്ത് ശിവക്ഷേത്രം
കേരളത്തിൽ കണ്ണൂർ നഗരത്തിൽ നിന്നും 8 കി.
മി. വടക്ക് അഴിക്കൽ ഫെറി റോഡിലെ വൻകുളത്ത് വയൽ എന്ന സ്ഥലത്ത് അക്ലിയത്ത് ശിവക്ഷേത്രം സ്ഥിതി ചെയ്യുന്നത് .
ആയിരം കൊല്ലത്തെ പഴക്കം ക്ഷേത്രത്തിനുണ്ടെന്നു കരുതപ്പെടുന്നു.
കിരാതമൂർത്തിയാണ് പ്രധാന പ്രതിഷ്ഠ.
കിരാതാർജ്ജുനവിജയത്തെ അടിസ്ഥാനമാക്കി അർജുനൻ പാശുപതാസ്ത്രം നേടുന്നത് വരെയുള്ള രംഗങ്ങൾ ക്ഷേത്രത്തിൽ കൊത്തിവെച്ചിട്ടുണ്ട്.
ഐതിഹ്യം
പതിനൊന്നാം നൂറ്റാണ്ടിൽ തുടക്കം
പശ്ചാത്തലം കേനോത്ത് ഗുരുക്കളും ഒരു നമ്പൂതിരിയും കൂടി വയത്തൂർ കാളിയാർ ക്ഷേത്രത്തിൽ ഉത്സവം കാണാൻപോയി മടങ്ങി വരുമ്പോൾ ഒരു ചെറിയ കിളി ഗുരുക്കളുടെ തൊപ്പിക്കുടയിൽ കയറിപ്പറ്റി ആ കിളി ഗുരുക്കളുടെ കൂടെ കേനോത്തുള്ള വീട്ടിലെത്തി കുട ഇറയത്ത്‌ വെച്ചപ്പോൾ കിളി ഒരു ഇലഞ്ഞി മരത്തിൽ ചെന്നിരുന്നു വിചിത്രമായ രീതിയിൽ ചിലക്കാൻ തുടങ്ങി കുട എടുത്തുമാറ്റാൻ പലതവണ ശ്രമിച്ചിട്ടും പൊക്കാൻ കഴിഞ്ഞില്ല കിളിയുടെ നിറുത്താതെയുള്ള കരച്ചിലും കുട പൊക്കാൻകഴിയാത്തതും തമ്മിൽ ബന്ധമുണ്ടെന്നും ഏതോ ഒരു ശക്തിയുടെ പ്രഭാവം കാരണ മായിരിക്കുമെന്നും കരുതി ഒരു പ്രശ്നം വെച്ചുനോക്കിയപ്പോൾ വയത്തൂർ കാളിയാർ തന്റെ കൂടെവന്നിരുന്നു എന്നും മനസ്സിലായി തന്റെ കളരിയിൽ കുടംബപരദേവതകളുടെ സമീപത്തായി കാളിയാരെയും പ്രതിഷ്ഠിച്ചു ഗുരുക്കളും നമ്പൂതിരിയും മറ്റുള്ളവരുടെ സഹായത്തോടെ ഒരു ക്ഷേത്രം നിർമ്മിച്ചു. 'ആ കിളി എത്തിയ' ലോപിച്ച് അക്ലിയത്ത് ആയി ഉത്സവം
മകരമാസത്തിൽ മൂന്നു ദിവസമാണ് ഇവിടെ ഉത്സവം നടക്കാറുള്ളത്.
ഉത്സവസമയത്തു നെയ്യ് അഭിഷേകമാണ് പ്രധാന വഴിപാട്.
അർജുനനുമായുള്ള യുദ്ധ സമയത്ത്ള്ള
ക്ഷീണം മാറ്റിയതാണത് (നായന്മാരുടെ അവകാശമാണ് നെയ്യ്).
കിരാതാർജുനവിജയത്തെ അടിസ്ഥാനമാക്കി അർജുനൻ പാശുപതാസ്ത്രം നേടുന്നത് വരെയുള്ള രംഗങ്ങൾ ഭംഗിയായി കൊത്തി വെച്ചിട്ടുണ്ട്.
മകരം പതിമൂന്നിനു അക്ലിയത്തപ്പനും പുതിയകാവ് ഭഗവതിയും തമ്മിലുള്ള കൂടികാഴ്ചയും പ്രധാനപ്പെട്ടതാണ്.
വടക്ക് ഭാഗത്ത് വലിയ കുളവും നെയ്യമൃതിനു വേറെ കെട്ടിടവും ഉണ്ട് മറ്റു പ്രതിഷ്ടകൾ കളരി ഭഗവതി അയ്യപ്പൻ ഗണപതി പ്രധാന വഴിപാടുകൾ
പുഷ്പാഞ്ജലി, ധാര, വെള്ളനിവേദ്യം നെയ്യമൃത്,മൃത്യഞ്ജയഹോമം, കറുകഹോമം അവലംബം പുറത്തേക്കുള്ള കണ്ണികൾ അക്ലിയത്ത് ശിവക്ഷേത്രം വെബ്‌സൈറ്റ് Archived 2012-07-13 at the Wayback Machine .
അക്വസ് ഹ്യൂമർ ഇംഗ്ലീഷ് വിലാസം https://ml.wikipedia.org/wiki/Aqueous_humour
പ്ലാസ്മയ്ക്ക് സമാനമായ, പക്ഷേ കുറഞ്ഞ പ്രോട്ടീൻ സാന്ദ്രതയുള്ള സുതാര്യമായ  ദ്രാവകമാണ് അക്വസ് ഹ്യൂമർ.
ലെൻസിനെ താങ്ങിനിർത്തുന്ന സീലിയറി എപിത്തീലിയത്തിൽ നിന്ന് ആണ് ഇത് ഉത്ഭവിക്കുന്നത്.
കണ്ണിലെ മുൻ‌ഭാഗത്തെയും പിൻ‌ഭാഗത്തെയും അക്വസ് അറയിൽ ഉള്ളത് ഈ ദ്രാവകമാണ്.
ലെൻസിനും റെറ്റിനയ്ക്കും ഇടയിലുള്ള സ്ഥലത്ത് സ്ഥിതിചെയ്യുന്ന വിട്രിയസ് ഹ്യൂമറുമായി ഇത് തെറ്റിദ്ധരിക്കരുത്, ആ അറ വിട്രിയസ് അറ എന്ന് അറിയപ്പെടുന്നു.
ഘടന കോമ്പോസിഷൻ അമിനോ ആസിഡുകൾ : സിലിയറി പേശികൾ വഴി വരുന്നു 98% വെള്ളം ഇലക്ട്രോലൈറ്റുകൾ ( pH = 7.4 -ഒരു ഉറവിടം 7.1 നൽകുന്നു ) സോഡിയം = 142.09 പൊട്ടാസ്യം = 2.2 - 4.0 കാൽസ്യം = 1.8 മഗ്നീഷ്യം = 1.1 ക്ലോറൈഡ് = 131.6 HCO3- = 20.15 ഫോസ്ഫേറ്റ് = 0.62 Osm = 304 അസ്കോർബിക് ആസിഡ് ഗ്ലൂട്ടത്തയോൺ ഇമ്മ്യൂണോഗ്ലോബുലിൻസ് പ്രവർത്തനം ഇൻട്രാഒക്യുലർ മർദ്ദം നിലനിർത്തുകയും കണ്ണിന്റെ ഗ്ലോബ് ആകൃതി വർദ്ധിപ്പിക്കുകയും ചെയ്യുന്നു.
ഈ ഹൈഡ്രോസ്റ്റാറ്റിക് മർദ്ദമാണ് ഐബോളിനെ ഏകദേശം ഗോളാകൃതിയിൽ നിലനിർത്തുകയും ഐബോൾ ചുവരുകൾക്ക് ബലം നൽകുകയും ചെയ്യുന്നത്.
പോസ്റ്റീരിയർ കോർണിയ , ട്രാബെക്കുലർ മെഷ് വർക്ക് , ലെൻസ് , ഉൾപ്പടെയുള്ള കണ്ണിലെ രക്തക്കുഴലുകളില്ലാത്ത ടിഷ്യൂകൾക്ക് പോഷകാഹാരം (ഉദാ: അമിനോ ആസിഡുകളും ഗ്ലൂക്കോസും) നൽകുന്നു; ആന്റിഓക്‌സിഡന്റ് ഏജന്റായി പ്രവർത്തിക്കാൻ ആന്റീരിയർ സെഗ്‌മെന്റിൽ അസ്കോർബേറ്റ് എത്തിക്കാൻ സഹായിച്ചേക്കാം.
ഇതിലെ ഇമ്യൂണോഗ്ലോബുലിൻ സാന്നിദ്ധ്യം, രോഗകാരികൾക്കെതിരെയുള്ള രോഗപ്രതിരോധ പ്രതികരണത്തിൽ അക്വസിനും പങ്ക് ഉണ്ടെന്ന് സൂചിപ്പിക്കുന്നു.
റിഫ്രാക്റ്റീവ് ഇൻഡക്സിനായി .
ഉത്പാദനം
സിലിയറി ബോഡി , പ്രത്യേകിച്ചും സിലിയറി ബോഡിയുടെ പിഗ്മെന്റ് ചെയ്യാത്ത എപിത്തീലിയം ( പാർസ് പ്ലിക്കാറ്റ ), വഴി അക്വസ് ഹ്യൂമർ പിൻഭാഗത്തെ അറയിലേക്ക് സ്രവിക്കുന്നു.
5 ആൽഫ-ഡൈഹൈഡ്രോകോർട്ടിസോൾ എന്ന എൻസൈം അക്വസ് ഉൽ‌പാദിപ്പിക്കുന്നതിൽ പങ്ക് വഹിക്കുന്നു.
പുറത്തേക്കുള്ള ഒഴുക്ക്
സിലിയറി പ്രോസസുകളാൽ അക്വസ് നിരന്തരം ഉൽ‌പാദിപ്പിക്കപ്പെടുന്നു.
അക്വസിന്റെ ഉൽ‌പാദന നിരക്കിന് തുല്യമായ തോതിൽ പുറത്തേക്കൊഴുകുന്നതിലൂടെ കണ്ണിനുള്ളിലെ അക്വസിന്റെ അളവ് മാറ്റമില്ലാതെ തുടരുന്നു.
അക്വസ് ഹ്യൂമറിന്റെ ഉൽപാദനത്തിലോ ഒഴുക്കിലോ ഉള്ള ചെറിയ വ്യതിയാനങ്ങൾ പോലും ഇൻട്രാഒക്യുലർ മർദ്ദത്തിൽ വലിയ സ്വാധീനം ചെലുത്തും.
അക്വസ് പ്രവാഹം തുടങ്ങുന്നത് ഐറിസിനും ആന്റീരിയർ ലെൻസിനും ഇടയിലുള്ള ഇടുങ്ങിയ ഇടമായ പോസ്റ്റീരിയർ ചേമ്പർ വഴിയാണ്.
തുടർന്ന് പ്യൂപ്പിളിലൂടെ ആന്റീരിയർ ചേമ്പറിൽ പ്രവേശിക്കുന്നു.
അവിടെ നിന്ന്, അക്വസ് ട്രാബെക്കുലർ മെഷ്വർക്ക് വഴി ഷ്ലെംസ് കനാലിൽ എത്തുന്നു.
ഇത് 25-30 കളക്ടർ കനാലുകളിലൂടെ എപ്പിസ്ക്ലറൽ സിരകളിലേക്ക് ഒഴുകുന്നു.
കനാലിന്റെ ആന്തരിക മതിൽ അതിലോലമായതുമൂലം കണ്ണിനുള്ളിലെ ദ്രാവകത്തിന്റെ ഉയർന്ന മർദ്ദം ദ്രാവകം ഫിൽട്ടർ ചെയ്യാൻ അനുവദിക്കുന്നു.
ദ്വിതീയ റൂട്ട് യുവിയോസ്ലീറൽ ഡ്രെയിനേജ് ആണ്, ഇത് ഇൻട്രാക്യുലർ മർദ്ദത്തിൽ നിന്ന് സ്വതന്ത്രമാണ്.
മൊത്തം ഡ്രെയിനേജിന്റെ ഏകദേശം 10% മാത്രമാണ് ഈ രീതിയിലുള്ളത്, ട്രാബെക്കുലർ മെഷ് വർക്ക് വഴിയാണ് മൊത്തം ഡ്രൈനേജിൻറെ 90% ഉം നടക്കുന്നത്.
ദ്രാവകം സാധാരണയായി  10-20mm Hg മർദ്ദത്തിലാണ് കണ്ണിനുള്ളിൽ ഉള്ളത്, അതിനാൽ ഒരു സിറിഞ്ച് കുത്തിവച്ചാൽ ദ്രാവകം എളുപ്പത്തിൽ പുറത്തേക്ക് ഒഴുകും.
കണ്ണിന് മുറിവേറ്റും മറ്റും ദ്രാവകം ചോർന്നാൽ, കണ്ണിന്റെ മർദ്ദം കുറഞ്ഞ്, കോർണ്ണിയയുടെയും നേത്ര ഗോളത്തിൻറെയും തകർച്ചയ്ക്കു കാരണമാകുന്നു.
പരാമർശങ്ങൾ
അക്വാട്ടിക് ഏപ് ഹൈപ്പോത്തിസിസ് ഇംഗ്ലീഷ് വിലാസം https://ml.wikipedia.org/wiki/Aquatic_ape_hypothesis വെള്ളത്തിനടിയിലെ ഒരു കുഞ്ഞ്: എലൈന മോർഗന്റെ സിദ്ധാന്തമനുസരിച്ച് വെള്ളത്തിനടിയിൽ കുഞ്ഞുങ്ങൾ ശാസം പിടിക്കുന്നത് ഈ സിദ്ധാന്തത്തിനു തെളിവാണ്.
മനുഷ്യന്റെ പരിണാമദശകളെക്കുറിച്ചു നിലവിലുള്ള ഒരു സാങ്കല്പിക സിദ്ധാന്തമാണ് അക്വാട്ടിക് ഏപ് തിയറി അല്ലെങ്കിൽ അക്വാട്ടിക് ഏപ് ഹൈപ്പോത്തിസിസ്.
ഇത് 1942-ൽ ആദ്യമായി നിർദ്ദേശിച്ചത് ജർമ്മൻകാരനായ രോഗാണുശാസ്ത്രജ്ഞനായ മാക്സ് വെസ്റ്റെൻഹെറും അതിൽ നിന്നും സ്വതന്ത്രമായി 1960-ൽ അലിസ്റ്റർ ഹാർഡിയും ആണ്.
അവലംബങ്ങൾ
അക്വാപോറിൻ ഇംഗ്ലീഷ് വിലാസം https://ml.wikipedia.org/wiki/Aquaporin
അക്വാപോറിൻ അവിച്ഛിന്നമായ സ്ഥര മാംസ്യങ്ങളാണ്(integral membrane proteins).
ഇവ പ്രധാനപ്പെട്ട സ്വാഭാവിക പ്രോട്ടീനുകളുടെ( family of major intrinsic proteins (MIP) ) കുടുംബത്തിൽപ്പെടുന്നു.
അക്വാപോറിൻ ജീനുകളുടെ ജനിതക വൈകല്യങ്ങളുമായി ബന്ധപ്പെട്ട് അനേകം രോഗങ്ങൾ മനുഷ്യനുണ്ടാകുന്നുണ്ട്.
അക്വാപോറിന്റെ കണ്ടുപിടിത്തത്തിനാണ് അമേരിക്കക്കാരനായ പീറ്റർ അഗ്രെയ്ക്ക് 2003ലെ നോബൽ സമ്മാനം ലഭിച്ചത്.
ജന്തുക്കളുടെയും സസ്യങ്ങളുടെയും പ്ലാസ്മാസ്തരങ്ങളിൽ അക്വാപോറിൻസ് അടങ്ങിയിരിക്കുന്നു.
ഇതിലൂടെ ജലത്തിനു ഫോസ്ഫോലിപിഡ് ഇരട്ടപാളിയേക്കാൾ വേഗതയിൽ കോശത്തിനകത്തേയ്ക്കു കടക്കാനാകും.
ധർമ്മം
"അക്വാപോറിനുകൾ കോശത്തിലെ ഒരു ജലവിതരണ സംവിധാനമായി പ്രവർത്തിക്കുന്നു" എന്നാണ് അഗ്രെ പറയുന്നത്.
പ്രാഥമികമായി ഓരോ കോശവും ജലമാണ്.
"പക്ഷെ ജലം കോശത്തിൽ കിടക്കുകയല്ല ചെയ്യുക. അത് ഒരു വളരെ സുസംഘടിതമായ രീതിയിൽ കോശങ്ങളിലൂടെ ചലിച്ചുകൊണ്ടേയിരിക്കുന്നു".
വർഷങ്ങളായി ശാസ്ത്രജ്ഞർ കോശങ്ങളിലെ സ്തരങ്ങളിൽ നിന്നും ജല ലീക്കുചെയ്യുന്നതായി കണക്കാക്കിയിരുന്നു.
"പക്ഷെ, ചിലപ്പോൾ അങ്ങനെ സംഭവിക്കുന്നു. പക്ഷെ, ചില കോശങ്ങളിൽ നടക്കുന്ന ജലത്തിന്റെ വളരെ ദ്രുദഗതിയിലുള്ള ചലനം ഈ രീതിയിൽ വിവരിക്കാൻ കഴിയില്ല".
അഗ്രെ പറയുന്നു.
അക്വാപോറിനുകൾ ജലതന്മാത്രകളെ അകത്തേയ്ക്കും പുറത്തേയ്ക്കും കടത്തിവിടും.
എന്നാൽ, അയോണുകളേയും ലേയവസ്തുക്കളേയും തടയുകയും ചെയ്യുന്നു.
ജലമാർഗ്ഗം എന്നുമറിയപ്പെടുന്ന അക്വാപോറിനുകൾ സമഗ്രമായ പ്രോട്ടീൻ നിർമ്മിത സ്തര രന്ധ്രങ്ങളാണ്.